ಜಿಲ್ಲಾಧಿಕಾರಿಯದ್ದು ದೊಂಬರಾಟದ ಗ್ರಾಮ ವಾಸ್ತವ್ಯ: ಮಂಡ್ಯ ಡಿ.ಸಿ ವಿರುದ್ಧ ಮಾಜಿ ಸಂಸದರ ಕಿಡಿ ಮಂಡ್ಯ: ಜಿಲ್ಲಾಧಿಕಾರಿಯದ್ದು ದೊಂಬರಾಟದ ಗ್ರಾಮ ವಾಸ್ತವ್ಯ ಎಂದು ಮಂಡ್ಯ ಜಿಲ್ಲಾಧಿಕಾರಿ ಎಸ್.ಅಶ್ವತಿ ವಿರುದ್ಧ ಮಂಡ್ಯದ ಮಾಜಿ ಸಂಸದ ಎಲ್.ಆರ್.ಶಿವರಾಮೇಗೌಡ ಲೇವಡಿ ಮಾಡಿದ್ದಾರೆ. ಮೈಸೂರಿನಲ್ಲಿ ಸುದ್ದಿಗಾರರೊಂದಿಗೆ ಮಾತನಾಡಿದ ಅವರು, ಜಿಲ್ಲಾಧಿಕಾರಿ ದೊಂಬಾರಾಟದ ಗ್ರಾಮ ವಾಸ್ತವ್ಯ ಮಾಡುತ್ತಿದ್ದಾರೆ. ಸಮರ್ಪಕವಾಗಿ ಜನರ ಯಾವ ಸಮಸ್ಯೆಗಳು ಬಗೆಹರಿಯುತ್ತಿಲ್ಲ. ಒತ್ತುವರಿ ಆಗಿರುವವರಿಗೆ ಖಾತೆ ಮಾಡಿಕೊಟ್ಟಿಲ್ಲ. ಅವರಿಗೆ ಡಾಕ್ಯುಮೆಂಟ್ ಕೂಡ ಮಾಡಿಕೊಟ್ಟಿಲ್ಲ. ಇವೆಲ್ಲವನ್ನೂ ಪರಿಶೀಲನೆ ಮಾಡಿಸಿದ್ದೇನೆ. ಆದರೆ ಗೊಂಡೇನಹಳ್ಳಿ ಗ್ರಾಮ ಪಂಚಾಯತ್ನಲ್ಲಿ ಟೂರ್ ಮಾಡುತ್ತಿದ್ದಾರೆ. ಜಿಲ್ಲಾಧಿಕಾರಿ ದೊಂಬಾರಾಟದ ಟೂರ್ ಮಾಡೋದು ಬೇಡ ಎಂದು ಆಕ್ರೋಶ ಹೊರಹಾಕಿದ್ದಾರೆ. ಇನ್ನು ಜಿಲ್ಲಾಧಿಕಾರಿಯಾದವರು ಎಸಿ, ತಹಶೀಲ್ದಾರ್ ಮೂಲಕ ಎಲ್ಲಾ ಸಮಸ್ಯೆಗಳಿಗೆ ಪರಿಹಾರ ನೀಡಲಿ. ಜನತೆಗೆ ನ್ಯಾಯ ಸಿಗಬೇಕು ಎನ್ನುವುದು ನಮ್ಮ ಉದ್ದೇಶ. ಅಧಿಕಾರಿಗಳು ಪರಿಶೀಲನೆ ಮಾಡಿ ಸಮಸ್ಯೆ ಬಗೆಹರಿಸುವ ಕೆಲಸ ಮಾಡಿ ಎಂದು ಆಗ್ರಹಿಸಿದ್ದಾರೆ. The post ಜಿಲ್ಲಾಧಿಕಾರಿಯದ್ದು ದೊಂಬರಾಟದ ಗ್ರಾಮ ವಾಸ್ತವ್ಯ: ಮಂಡ್ಯ ಡಿ.ಸಿ ವಿರುದ್ಧ ಮಾಜಿ ಸಂಸದರ ಕಿಡಿ appeared first on Tv5 Kannada.